富咸天才中堅決定離隊 豪門瘋搶
2024年04月27日 23:01
東網電視
更多新聞短片
艾達拉比奧約決定離開富咸。(Getty Images)
已經護級上岸嘅富咸,其22歲天才中堅艾達拉比奧約今夏約滿,雖然會方開出續約報價,但遭拒絕,球員並於近日通知會方今夏離隊,由於優質中堅稀缺,英超各隊瘋搶在所難免。
「轉會專家」羅曼諾報道,艾達拉比奧約今夏約滿後決定離開富咸,並已將決定通知會方,佢將會以自由身與各間英超豪門進行談判。
艾達拉比奧約於曼城青訓出身,但從未為「藍月亮」上陣,出道後曾外借到西布朗及布力般流浪,2020年夏天以200萬鎊(約1,950萬港元)轉投富咸,下次轉會曼城可獲20%分成。球員在富咸效力4個球季,經歷降班同重返英超,近日決定離開成名地,向更高水平挑戰。
據報多間英超豪門對呢位英格蘭中堅有興趣,包括利物浦、熱刺、紐卡素、阿仙奴同曼聯,到時任佢挑選。